**«ԿԱՌՈՒՑՈՂԱԿԱՆ ԵՐԿԽՈՍՈՒԹՅԱՆ ՀԱՆՁՆԱՌՈՒԹՅՈՒՆ» ԾՐԱԳՐԻ ՂԵԿԱՎԱՐ, ՀԱՅԱՍՏԱՆԻ ՔՀԿ-ՆԵՐԻ ԿՈԱԼԻՑԻԱՆԵՐԻ ԿԱՌՈՒՑՈՂԱԿԱՆ ԵՐԿԽՈՍՈՒԹՅԱՆ ՑԱՆՑԻ ՔԱՐՏՈՒՂԱՐՈՒԹՅԱՆ ՀԱՄԱԿԱՐԳՈՂ, ՀԽ ՊԵՏԱԻՐԱՎԱԿԱՆ ՀԱՆՁՆԱԺՈՂՈՎԻ ՆԱԽԱԳԱՀ**

**ՊԱՐՈՆ ԿԱՐԵՆ ԶԱԴՈՅԱՆԻՆ**

**Հարգելի պարոն Զադոյան**

Կից ուղարկում ենք 2019 թվականի հունիսի 11-ին Հայաստանի Հանրապետության վարչապետի հանձնարարականով ՀՀ արդարադատության նախարարության ՄԺԾԾ հայտի շուրջ անցկացված հանրային քննարկման արդյունքում Ձեր առաջարկությունների և դիտողությունների հետ կապված 2020 թվականի բյուջետային հայտում կատարված փոփոխությունները:

 Արդարադատության նախարարություն

**ՀՀ արդարադատության նախարարության 2020թ. բյուջետային ֆինանսավորման հայտում ընդունված առաջարկությունների վերաբերյալ**

Առաջարկություն 1.1-ն ընդունվել է: Նախարարության ռազմավարական նպատակներն ու թիրախներն սահմանվել են Կառավարության ծրագրին և Կառավարության 2019թ. մայիսի 16-ի թիվ 650-Լ որոշմամբ հաստատված Կառավարության 2019-2023թթ. գործունեության միջոցառումների ծրագրին համապատասխան:

Հայտերի 1057 ծրագրի հավելված 3-ի մաս 3-ում սահմանվել են վերջնական արդյունքների չափորոշիչները` դատաիրավական բարեփոխումների ռազմավարությունից բխող կարճաժամկետ միջոցառումներ, դատաիրավական բարեփոխումների ռազմավարության մշակում /երկարաժամկետ միջոցառումներ/, իրավաբանական անձանց պետական գրանցման և հաշվառման տվյալների հրապարակայնացում, կոռուպցիայի դեմ պայքարի ռազմավարությունից բխող միջոցառումներ: Արդյունքային չափորոշիչներ են սահմանվել 1093 ծրագրում սնանկության գործերով կառավարչական ծառայությունների ձեռքբերման մասով:

 «Միջոցառումներ և արդյունքային ցուցանիշներ» բաժնի օրինակ 4-ում ներկայացված խնդրի կապակցությամբ անհրաժեշտ է նկատի ունենալ, որ «Գնումների մասին» ՀՀ օրենքի 3-րդ հոդվածի 4-րդ կետով սահմանված են այն գործարքները, որոնց վրա օրենքի գործողությունը չի տարածվում։ Դրա հիմքով փորձաքննությունների ծառայությունների ձեռքբերումը համարվում է գնում չհանդիսացող ծախս և համապատասխան պայմանագիրը կնքվում է առանց մրցույթի անցկացման: Սակայն հաշվի առնելով տնտեսագիտական դասակարգման հոդվածը, որով ֆինանսավորվում է այս միջոցառումը, ֆինանսների նախարարության առաջարկով միջոցառման իրականացնող պետք է նշվի «մրցույթի արդյունքում ընտրված կազմակերպություն»:

Հայտերի Հավելված 3-ի Մաս 4-ում 1149 ծրագրի 11003 միջոցառման մեջ ավելացվել է 2018թ. արդյունքի չափորոշիչը, իսկ 1120 ծրագրի 11002 միջոցառման 2018թ․ արդյունքի չափորոշիչները բացակայում են, քանի որ 11002 որպես առանձին միջոցառում չի եղել, պրոբացիայի պահպանման ծախսերը 2018թ. ներառված են եղել ապարատի պահպանման ծախսերի մեջ:

Ինչ վերաբերվում է հանրապետական գործադիր մարմիններում հակակոռուպցիոն ծրագրերի իրականացման   պատասխանատուների վերապատրաստան հստակեցմանը, ապա պետք է նշել, որ          համաձայն ՀՀ վարչապետի 2015 թվականի նոյեմբերի 20-ի թիվ 02/41.2/19834-15 հանձնարարականի՝ ՀՀ հանրապետական գործադիր մարմիններում նշանակվել են հակակոռուպցիոն ծրագրերի իրականացման պատասխանատուներ, որոնց համար, սկսած 2017 թվականից, իրականացվում է վերոնշյալ վերապատրաստման դասընթացները: Դասընթացների իրականացման առարկայական ծրագրերը և դասավանդման թեմաները հաստատվում են ՀՀ արդարդատության նախարարի կողմից՝ նկատի ունենալով ինչպես ՀՀ կառավարության հակակոռուպցիոն ռազմավարության և դրա ուղղությամբ իրականացված ծրագրերի միջոցառումների արդյունքների գնահատումները, այնպես էլ ոլորտին առնչվող հասարակական կազմակերպությունների առաջարկություններն ու վերլուծությունները: Դասընթացներին որպես դասախոսներ ներգրավված են եղել ոլորտի լավագույն ու արհեստավարժ մասնագետները:

Առաջարկություն 2.1-ի հետ կապված Հարկ է նկատել, որ այս հարցի վերաբերյալ ՀՀ փաստաբանների պալատի հանրային պաշտպանի գրասենյակում իրականացրած ուսումնասիրության արդյունքում ՀՀ-ում Ամերիկայի Միացյալ Նահանգների դեսպանատունը ներկայացրել է առաջարկներ, որոնք ուսումնասիրման փուլում են:

Մինչև կոնկրետ չափանիշ որոշելը, հետևյալ տվյալներով կարելի է չափել, թե մեկ գործը որքան գումարի ծախս է կազմում պետության վրա:

Օրինակ՝ 2018թ. ՀՊԳ բյուջեն սահմանվել է 377.272.100 ՀՀ դրամ, նույն տարվա ընթացքում ՀՊԳ-ն 13.709 գործ է վարել, այդ թվում՝ 6688 քրեական գործ, և 7021 քաղաքացիական գործ: Մեկ գործի վրա պետությունը ծախսում է 27520 ՀՀ դրամ:

Իհարկե միայն այս հաշվարկը իրական պատկերը չի կարող տալ, քանի որ քրեական գործերով նախաքննության փուլում և դատաքննության ժամանակ հանրային պաշտպանն անհամեմատ ավելի շատ ժամանակ է ծախսում:

Առաջարկություն 2.2-ի վերաբերյալ պետք է նշել, որ ներկայումս ԱԺ պետաիրավական հարցերի հանձնաժողովի հետ միասին աշխատանքներ են տարվում հստակեցնելու մեղադրյալի անվճարունակ լինելը հավաստող հիմքերը և չափանիշները:

Առաջարկություն 2.3-ի հետ կապված արդեն իսկ իրականացվել են որոշակի աշխատանքներ: Պալատի մոնիտորինգի պատասխանատուների կողմից լրացվում են հատուկ հարցաթերթիկներ գրասենյակի կողմից օգնություն ստացող անձանց կողմից:

Գրասենյակը կատարում է նաև անձանց (քաղաքացիների) դիմումների, բողոքների հաշվառում (իրավաբանական օգնություն տրամադրելու մասին դիմումներից անկախ): Հաշվառվում է նաև դրանց առնչությամբ հանրային պաշտպանների կողմից ներկայացված պարզաբանումները և քննարկման արդյունքները (գրություն, որոշում): դիրքորոշումն այս առումով միանշանակ է, որ անհրաժեշտ է գնահատման գործընթացը շարունակաբար զարգացնել, այն հետզհետե դարձնել ավելի արդար և ընդգրկուն: Այդ համատեքստում բոլոր ողջամիտ առաջարկներն ուսումնասիրման ենթակա են: Հարցի վերաբերյալ ՀՀ փաստաբանների պալատի հանրային պաշտպանի գրասենյակում իրականացրած ուսումնասիրության արդյունքում ՀՀ-ում Ամերիկայի Միացյալ Նահանգների դեսպանատունը ներկայացրել է առաջարկները, որոնք ուսումնասիրման փուլում են:

Հանրային պաշտպանի արդյունավետության (կատարողականի) չափորոշիչներ և գնահատում արդեն իսկ փաստացի ներդրված է գրասենյակում․ յուրաքանչյուր տարեվերջին կատարվում է բոլոր հանրային պաշտպանների մասնագիտական պատրաստվածության և աշխատանքի արդյունավետության գնահատում:

Առաջարկություն 2.5-ի վերաբերյալ` մեկնարկել է «Պետական հատվածի արդիականացման երկրորդ ծրագրի Իրավական ակտերի համակարգի մատակարարում և տեղադրում (iIFB No: PSMP 3-GO-2-2-6/1)» ծրագիրը, որի շրջանակներում արդեն իսկ կատարվոմ է «ԱՐԼԻՍ»-ի ծրագրային և գործիքակազմի թարմացումը, որը հնարավորություն կտա կատարելու «Նորմատիվ իրավական ակտերի մասին» ՀՀ օրենքի 25-րդ հոդվածի պահանջը: Քանի որ այս փուլում տեղեկատվական համակարգի փնտրման գործիք(ներ)ի զարգացումը պետք է կատարվի վերոնշյալ ծրագրի շրջանակներում, այն չի ներառվել այս միջոցառման գծով որպես արդյունքային ցուցանիշ, սակայն հետագայում նախատեսվում է ներառել, որպեսզի ապահովվի «ԱՐԼԻՍ»-ի շարունակական զարգացումը:

Առաջարկություն 2.6 –ի վերաբերյալ տեղեկացնում ենք, որ 2019 թվականի հուլիսի 9-ին ընդունված **«**Քաղաքացիական կացության ակտերի մասին» օրենքում փոփոխություններ և լրացումներ կատարելու մասին ՀՕ-137Ն օրենքի հոդվածի 8-ի համաձայն.

Քաղաքացիական կացության ակտի պետական գրանցման վկայականը և քաղաքացիական կացության ակտի պետական գրանցման մասին տեղեկանքը քաղաքացիական կացության ակտային գրանցման հիման վրա և դրա վերաբերյալ տեղեկություններ պարունակող, Հայաստանի Հանրապետության արդարադատության նախարարությունում գործող քաղաքացիական կացության ակտերի գրանցման միասնական էլեկտրոնային կառավարման համակարգում ինքնաշխատ պատրաստվող էլեկտրոնային փաստաթղթեր են, որոնք տրամադրվում են նաև փաստաթղթային կրիչով:

Վերոնշյալով պայմանավորված 2020 թվականին ՔԿԱԳ վկայականներ ձեռք բերելու անհրաժեշտությունը վերացել է և Հայաստանի Հանրապետության արդարադատության նախարարությանում, քաղաքացիական կացության ակտերի գրանցման գործակալության տարածքային բաժիններում, պրոբացիայի ծառայությունում օգտագործվող պոլիգրաֆիական արտադրանքի (գրանցամատյաններ, ձևեր,ձևաթղթեր) ձեռքբերման համար համար նախատեսվում է 1496.4 հազ. դրամ:

Առաջարկություն 2.7-ի հետ կապված տեղեկացնում ենք, որ «Հայաստանի Հանրապետության քրեակատարողական և պրոբացիայի ոլորտի 2019-2023 թվականների ռազմավարությունը, դրա իրականացման 2019-2023 թվականների միջոցառումների ծրագիրը և ծրագրի կատարումը համակարգող խորհրդի **ձևավորման և** գործունեության կազմակերպման կարգը հաստատելու մասին» Հայաստանի Հանրապետության կառավարության որոշման նախագծի հավելված 2-ի 40-րդ կետով սահմանվում է՝ Ծառայությունում էլեկտրոնային կառավարման գործիքների կիրառումը, որը ենթադրում է e-probation էլեկտրոնային կառավարման համակարգի ներդնում: Ընդհանրապես էլեկտրոնային արդարադատության ներդրմամբ և զարգացմամբ պայմանավորված արդարադատության նախարարությունը նախատեսել է 2019 թվականի համեմատ լրացուցիչ գումարներ համակարգչային ծառայություններ հոդվածով:

Առաջարկություն 2.11: Քրեակատարողական և պրոբացիայի ծառայությունների գործընկերությունը ներկայումս բավականին նորմալ մակարդակի վրա է, ինչը արտահայտվում է պայմանական վաղաժամկետ ազատման վերաբերյալ զեկույցներ կազմելու գործընթացում (քրեակատարողական հիմնարկներ մուտք ու ելք, դատապարտյալների վերաբերյալ պահանջվող տեղեկատվության տրամադրում, ի հայտ եկած խնդիրների վերաբերյալ համատեղ քննարկումների կազմակերպում և այլն):

Միաժամանակ, ֆինանսական գնահատականների և ծախսերի հետ կապված տեղեկացնում ենք, որ 1057 ծրագրի 11002 միջոցառումը 2020 թվականից չի իրականացվելու, քանի որ Հայաստանի Հանրապետության կառավարության 2019 թվականի մայիսի 16-ի N 582-Ն որոշմամբ դադարեցվել է «Հայաստանի Հանրապետության արդարադատության  նախարարության  «Դատաիրավական ծրագրերի իրականացման գրասենյակ» պետական հիմնարկի գործունեությունը:

Այս բաժնի օրինակ 2-ում ներկայացված խնդրի և դրա վերաբերյալ թիվ 3.1 առաջարկության կապակցությամբ հայտնում ենք, որ յուրաքանչյուր տեսակի փորձաքննության ծառայության արժեքը որոշվում է փորձաքննությունների տեսակների փորձագի­տական աշ­խատանքի նորմատիվային ժամածախսի և փորձագի­տական աշխատանքի մեկ ժամվա ար­ժեքի արտադրյալով, որոնք սահմանվում են հիմնադրի կողմից` մասնավորապես Հայաստանի Հանրապետության կառավարության 2006 թվականի փետրվարի 2-ի թիվ 79-Ն որոշմամբ: Փորձագի­տական աշխատանքի մեկ ժամվա համար սահմանված է 560 ՀՀ դրամ գումար:

Խնդիրն առկա է, ավելին` մեր կողմից դրան անդրադարձ է կատարվել նաև 2020-2022թթ. միջնաժամկետ ծախսային ծրագրի և 2020թ. բյուջեի նախագծերի (այսուհետ՝ Հայտեր) մշակման ժամանակ (ինչը մեջբերվել է նաև Առաջարկությունների «Օրինակ 2-ում»), որպեսզի ցույց տրվի փորձաքննության արժեքի և փորձագետի աշխատավարձի միջև առկա անհամապատասխանությունը և դա պետք է հիմք հանդիսանա պետության կարիքների համար մատուցվող փորձաքննության ծառայության գնի հաշվարկման գործող կարգի վերանայման համար:

Հաշվի առնելով այն, որ խնդիրն առնչվում է փորձաքննության ծառայություններ մատուցող բոլոր պետական կազմակերպություններին` ներկայումս ՀՀ դատախազության համակարգմամբ ստեղծվել է նաև աշխատանքային խումբ փորձաքննության ոլորտը կանոնակարգող օրենսդրական նախագծերի՝ այդ թվում փորձաքննության արժեքի հաշվարկման նոր կարգի մշակման համար: Օրենսդրական փոփոխությունների կատարման դեպքում համապատասխան փոփոխություններ կիրականացվեն նաև Հայտերում:

Ինչ վերաբերվում է 1120. Քրեակատարողական ծառայությունների ծրագրի, քրեակատարողական հիմնարկների պահպանմանն ուղված ծախսերի գծով Ձեր առաջարկներին, դրանք քննարկվում են, նախատեսվում են և/ օրենսդրական, և/ կազմակերպական բնույթի փոփոխություններ: Եվ դրա հետ պայմանավորված նախատեսվում է լրացուցիչ ճշգրտումներ ներկայացված հայտերում: